'''R.E.M.''' var et amerikansk rockband fra [[Athens (Georgia)|Athens]] i [[Georgia]], der blev dannet i 1980 af trommeslager [[Bill Berry]], lead guitaristen [[Peter Buck]], bassisten [[Mike Mills]] og forsangeren [[Michael Stipe]]. Som et af de første [[Alternativ rock|alternative rockbands]] blev R.E.M. kendt for Bucks ringende, [[arpeggio]] guitarstil, Stipes særlige vokale kvalitet og obskure tekster og Mills melodisk bas. R.E.M. udgav deres første single—"[[Radio Free Europe (sang)|Radio Free Europe]]"—i 1981 på det uafhængige pladeselskab [[Hib-Tone]]. Singlen blev fulgt op af [[EP]]'en ''[[Chronic Town]]'' i 1982, der var gruppens første udgivelse på [[I.R.S. Records]]. I 1983 udgav bandet deres kritikerroste debutalbum, ''[[Murmur (album)|Murmur]]'', og opbyggede herefter deres ry over de næste par år med efterfølgende udgivelser, konstant turne og støtte fra [[campus radio|college radio]]. Efter flere år med succes i den musikalske undergrund opnåede R.E.M. bred popularitet med deres single "[[The One I Love (R.E.M.-sang)|The One I Love]]" i 1987. Gruppen skrev kontrakt med [[Warner Bros. Records]] i 1988 og begyndte at gå ind i politiske og miljømæssige debatter, mens de spillede koncerter på store scener over hele verden.
Kunst Musik Historie Foreninger Organisationer